钦定古今图书集成/明伦汇编/氏族典/第324卷 > 《廖用贤尚友录》 > 应志和
## 钦定古今图书集成/明伦汇编/氏族典/第324卷 > 《廖用贤尚友录》 > 应志和

按《万姓统谱》：“志和，名律，以字行。少从族父尚履游，比
长，登拙讷叶公之门。拙讷亟相推许，永嘉黄文简公
一见遂定为忘年之交，由是声誉日进，远近交辟。南
畿提学孙公鼎荐为盐城训导，以母老辞。周郡守旭
鉴复以郡学荐，乃始迎母同赴官。居无何，丁母忧。服
阕，改兰阳县。兰阳素乏科第，又其僚酗酒而愎，先生”
结以恩礼，久之愧屈，士服其教，科第亦班班出任。满，
陞鄱阳教谕，兰阳之人相与立生祠祀焉。其在鄱阳，
尢笃意风教，未及引年，遽乞休归，更号“宜休居士。”考
德问业，门无虚席。年八十有四卒。所著有《复庵存稿》。